ზვარეთი (ბოლნისის მუნიციპალიტეტი)

ზვარეთი (ყოფილი სარალარი) — სოფელი აღმოსავლეთ საქართველოში, ბოლნისის მუნიციპალიტეტის რატევანისა და ზვარეთის ადმინისტრაციულ ერთეულში (ქვემო ქართლის მხარე).ბოლნისის მუნიციპალიტეტი, ამონაწერი მუნიციპალიტეტების რეესტრიდან. სსიპ საჯარო რეესტრის ეროვნული სააგენტო. 26 სექტემბერი, 2014.

მდებარეობს მდინარე მაშავრის (ხრამის მარჯვენა შენაკადი) მარჯვენა მხარეს, ზღვის დონიდან 700 მ-ზე, ბოლნისიდან 5 კმ-ის დაშორებით.

 ისტორია 
სოფელს ამჟამინდელი სახელი ეწოდა 1990-იან წლებში ისტორიული ზვარეთის მიხედვით. სოფელი ზვარეთი წერილობით წყაროებში პირველად 1591 წელს იხსენიება როგორც იოანე ბარათაშვილის მამული. შემდეგ მას ქციის ხეობის (ხრამის ზემოწელი) სხვა სოფლებთან ერთად ბარათაშვილების ერთი შტო — გოსტაშაბიშვილები ფლობდნენ.ლორთქიფანიძე ი., ქვემო ქართლი XVIII საუკუნის პირველ მეოთხედში, ნაწ., 1—2, ტფ., 1935. — გვ. 274-275. ზვარეთი „ნადარბაზევის არგისის ხეობის“ სოფლებს შორის დასახელებულია იოანე ბატონიშვილის „ქართლ-კახეთის აღწერაში“ (1790-იანი წლები).ბაგრატიონი იოანე, ქართლ-კახეთის აღწერა (ტექსტი გამოსაცემად მოამზადეს თინა ენუქიძემ და გურამ ბედოშვილმა), თბ, 1986. — გვ. 38.

სოფელი სარალარი (სარალიარი) XIX საუკუნეში უკვე აზერბაიჯანულენოვანი მოსახლეობით იყო დასახლებული. საბჭოთა პერიოდში ის შედიოდა ბოლნისის რაიონის ბოლნის-კაპანახჩის (შემდეგ — ქვემო ბოლნისი) სასოფლო საბჭოში, 1951 წლიდან — ქვეშის სასოფლო საბჭოში,საქართველოს სსრ უმაღლესი საბჭოს უწყებები, 1951, №4. — გვ. 4. 1960 წლიდან — ბოლნისის სადაბო (შემდეგ საქალაქო) საბჭოში,საქართველოს სსრ უმაღლესი საბჭოს უწყებები, 1960, №4. — გვ. 4. 1988 წლიდან კი — რატევანის სასოფლო საბჭოში.საქართველოს სსრ უმაღლესი საბჭოს უწყებები, 1988, №11. — გვ. 8. 

დემოგრაფია
2014 წლის აღწერის მონაცემებით სოფელში ცხოვრობს 351 ადამიანი, ეროვნებით აზერბაიჯანელი.

 აღწერის წელი  მოსახლეობა  კაცი  ქალი 2002  501  248  253 2014   351  171  180

ლიტერატურა

სქოლიო

კატეგორია:ბოლნისის მუნიციპალიტეტის სოფლები